একুশে বই মেলায় আবুল হোসেনের “আমি ও জবাবদিহিতা” নিয়ে পাঠকদের ব্যাপক আগ্রহ ছিল: সাবেক যোগাযোগ মন্ত্রী সৈয়দ আবুল হোসেনের জবাবদিহিতা মূলক বই “আমি ও জবাবদিহিতা” বইটি ছিল এবারের একুশে বইমেলায়। মেলার প্রথমদিনেই বইটি মেলার সকল স্টলে শোভা পেয়েছে। বইটি নিয়ে পাঠকদের মধ্যে ব্যাপক কৌতূহল তৈরি করে। আগ্রহও লক্ষ্য করা গেছে। গত বছর এটি প্রকাশ হলেও চলতি বছরে বইটির দ্বিতীয় সংস্করণ প্রকাশিত হয়। প্রথমবার তিনি কেবল বইটি গণমাধ্যমকর্মী ও গবেষকদের জন্য সীমিত পরিসরে প্রকাশ করেছিলেন। এখন বইটি সকল পাঠকের জন্য বৃহৎ পরিসরে প্রকাশ করেছেন। প্রথম সংস্করনের চেয়ে পরিসরও বড় করা হয়েছে।